pythainlp/thaigov-v2-corpus-22032023 huggingface dataset:
วันจันทร์ที่ 11 ตุลาคม 2564
รมช.มนัญญา ปล่อยคาราวาน ถุงยังชีพ ส่งกำลังใจให้ผู้ประสบภัยน้ำท่วม จ.อุทัยธานี
รมช.มนัญญา ปล่อยคาราวาน ถุงยังชีพ ส่งกำลังใจให้ผู้ประสบภัยน้ำท่วม จ.อุทัยธานี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีมอบถุงยังชีพและปล่อยขบวนคาราวานนำถุงยังชีพช่วยเหลือผู้ประสบภัย จำนวน 3,579 โดยมี ผู้ช่วยศาสตราจารย์พิเศษ ดร.อลงกต วรกี รองผู้ว่าราชการจังหวัดอุทัยธานี นายเผด็จ นุ้ยปรี นายกองค์การบริหารส่วนจังหวัดอุทัยธานี หัวหน้าส่วนราชการในสังกัดกระทรวงเกษตรและสหกรณ์ และหน่วยงานที่เกี่ยวข้อง เข้าร่วม ณ อาคารสวนน้ำเฉลิมพระเกียรติบึงพระชนก ตำบลเกาะเทโพ อำเภอเมือง จังหวัดอุทัยธานี จากนั้น เดินทางลงพื้นที่หมู่ 6 ตำบลเกาะเทโพ อำเภอเมือง เพื่อมอบถุงยังชีพให้กับผู้ประสบภัยน้ำท่วม และพบปะให้กำลังใจ
สำหรับสถานการณ์อุทกภัยจังหวัดอุทัยธานี (ตั้งแต่วันที่ 20 ก.ย. - 10 ต.ค.64) มีพื้นที่ประสบภัยทั้งหมด 8 อำเภอ 69 ตำบล 588 หมู่บ้าน ได้แก่ อำเภอสว่างอารมณ์ อำเภอลานสัก อำเภอห้วยคต อำเภอทัพทัน อำเภอเมืองอุทัยธานี อำเภอหนองฉาง อำเภอบ้านไร่ และอำเภอหนองขาหย่าง ซึ่งได้รับผลกระทบด้านเกษตร ดังนี้ 1. ด้านพืช เกษตรได้รับผลกระทบ 7,689 ราย พื้นที่คาดว่าจะได้รับความเสียหายรวม 171,705 ไร่ แบ่งเป็น นาข้าว 109,620 ไร่ พืชไร่และพืชผัก 61,445 ไร่ 2. ด้านปศุสัตว์ เกษตรกรได้รับผลกระทบ 440 ราย สัตว์เลี้ยงที่ต้องอพยพ 18,678 ตัว แบ่งเป็น สัตว์ปีก 14,630 ตัว สุกร 428 ตัว แพะแกะ 596 ตัว โคกระบือ 3,024 ตัว และ 3. ด้านประมง เกษตรกรได้รับผลกระทบ 689 ราย พื้นที่คาดว่าจะได้รับความเสียหาย 823.62 ไร่ และขณะนี้ภัยพิบัติฉุกเฉินในพื้นที่ที่ประสบภัยยังไม่ยุติลง
กระทรวงและสหกรณ์ โดยหน่วยงานในสังกัด ได้ให้ความช่วยเหลือ ดังนี้ โครงการชลประทานอุทัยธานี สนับสนุนเครื่องสูบน้ำ จำนวน 1 เครื่อง และร่วมกับ อปท. ในพื้นที่ พร้อมทั้งควบคุมการระบายน้ำของเขื่อนวังร่มเกล้าเพื่อลดผลกระทบ สำนักงานปศุสัตว์จังหวัดอุทัยธานี ร่วมกับศูนย์วิจัยและพัฒนาอาหารสัตว์ชัยนาท สนับสนุนพืชอาหารสัตว์ จำนวน 72,000 กิโลกรัม (3,600 ฟ่อน) หญ้าหมัก 6,600 กิโลกรัม ถุงยังชีพ 167 ถุง เพื่อบรรเทาความเดือดร้อนแก่เกษตรกร สำนักงานประมงจังหวัดอุทัยธานี ร่วมกับหน่วยงานที่เกี่ยวข้อง เคลื่อนย้ายจระเข้อออกจากบ่อเลี้ยงในพื้นที่ประสบภัยชั่วคราวเพื่อป้องกันการหลุดลงสู่แหล่งน้ำธรรมชาติ ตลอดจนดำเนินการประกาศเขตพื้นที่ประสบภัยและประกาศเขตการให้ความช่วยเหลือเรียบร้อยทุกอำเภอแล้ว
วันอังคารที่ 9 สิงหาคม 2565
ผู้ตรวจฯ ใบน้อย เข้าร่วมงานพิธีประกาศผลและมอบรางวัลสุดยอด SME แห่งชาติยอดเยี่ยม และรางวัลพิเศษ การประกวดรางวัลสุดยอด SME แห่งชาติ ครั้งที่ 14
ผู้ตรวจฯ ใบน้อย เข้าร่วมงานพิธีประกาศผลและมอบรางวัลสุดยอด SME แห่งชาติยอดเยี่ยม และรางวัลพิเศษ การประกวดรางวัลสุดยอด SME แห่งชาติ ครั้งที่ 14
วันที่ 8 สิงหาคม 2565 นายใบน้อย สุวรรณชาตรี ผู้ตรวจราชการกระทรวงอุตสาหกรรม ผู้แทนรัฐมนตรีว่าการกระทรวงอุตสาหกรรม เข้าร่วมงานพิธีประกาศผลและมอบรางวัลสุดยอด SME แห่งชาติยอดเยี่ยม และรางวัลพิเศษ การประกวดรางวัลสุดยอด SME แห่งชาติ ครั้งที่ 14 SHIFT BEYOND THE NEXT NORMAL จัดโดย สำนักงานส่งเสริมวิสาหกิจขนาดกลางและขนาดย่อม (สสว.) โดยมี รองศาสตราจารย์ ดร. วีระพงศ์ มาลัย ผู้อำนวยการสำนักงานส่งเสริมวิสาหกิจขนาดกลางและขนาดย่อม ให้การต้อนรับ ณ แกรนด์ บอลรูม โรงแรมมิลเลนเนียม ฮิลตัน กรุงเทพฯ
วันศุกร์ที่ 12 พฤศจิกายน 2564
สธ. คาดมี 10 ล้านคนยังไม่ฉีดวัคซีนโควิด ประสานท้องถิ่น-เอกชนติดตามมาฉีดให้ครบ 100 ล้านโดส ใน พ.ย.นี้
กระทรวงสาธารณสุข เผย ฉีดวัคซีนโควิด 19 แล้วกว่า 84 ล้านโดส คาดเหลืออีกประมาณ 10 ล้านคนที่ยังไม่ฉีดวัคซีน ตั้งเป้าเพิ่มอัตราการฉีดให้ครบ 100 ล้านโดส ในเดือนพฤศจิกายนนี้ เร็วกว่าแผนเดิม 1 เดือนเพื่อสร้างความปลอดภัยช่วงเดือนธันวาคมที่จะมีเทศกาลเฉลิมฉลอง
กระทรวงสาธารณสุข เผย ฉีดวัคซีนโควิด 19 แล้วกว่า 84 ล้านโดส คาดเหลืออีกประมาณ 10 ล้านคนที่ยังไม่ฉีดวัคซีน ตั้งเป้าเพิ่มอัตราการฉีดให้ครบ 100 ล้านโดส ในเดือนพฤศจิกายนนี้ เร็วกว่าแผนเดิม 1 เดือนเพื่อสร้างความปลอดภัยช่วงเดือนธันวาคมที่จะมีเทศกาลเฉลิมฉลองรับปีใหม่และเดินทางจำนวนมาก ขอความร่วมมือฝ่ายปกครอง กำนันผู้ใหญ่บ้าน เจ้าของกิจการ ช่วยกันนำผู้ที่ยังไม่ได้รับวัคซีนมาฉีด โดยเฉพาะกลุ่ม 608 และผู้อยู่ในพื้นที่ท่องเที่ยว
วันนี้ (12 พฤศจิกายน 2564) นายแพทย์โสภณ เอี่ยมศิริถาวร รองอธิบดีกรมควบคุมโรค กล่าวว่า สถานการณ์โรคโควิด 19 ในประเทศไทย มีรายงานผู้ป่วยรายใหม่ต่ำกว่าวันละ 1 หมื่นรายต่อเนื่องมา 2-3 สัปดาห์ ขณะที่สถานการณ์ทั่วโลก มีบางทวีปเริ่มกลับมาพบผู้ป่วยเพิ่มขึ้น อย่างไรก็ตาม อัตราป่วยและเสียชีวิตเริ่มลดลงภายหลังมีการฉีดวัคซีนจำนวนมากกว่า 7,300 ล้านโดสทั่วโลก ส่วนประเทศไทยมีการฉีดวัคซีนแล้วประมาณ
84 ล้านโดส มีผู้ที่ได้รับวัคซีนแล้วอย่างน้อย 1 เข็มจำนวน 45 ล้านคน หรือร้อยละ 62 ของประชากร ซึ่งมีทั้งคนไทยและสัญชาติอื่นๆ ที่อยู่ในประเทศไทย และคาดว่ายังเหลือผู้ที่ยังไม่ได้ฉีดวัคซีนอีกประมาณ 10 ล้านคน ดังนั้น กระทรวงสาธารณสุขจึงตั้งเป้าหมายฉีดวัคซีนให้รวดเร็วขึ้น โดยภายในเดือนพฤศจิกายนนี้ จะฉีดวัคซีนให้ได้ 100 ล้านโดส หรือประมาณ 50 ล้านคน คิดเป็นร้อยละ 70 ของประชากรในทุกจังหวัด โดยเฉพาะพื้นที่ท่องเที่ยว จากเดิมที่กำหนดไว้ภายในปี 2564 หรือเร็วกว่าแผนเดิม 1 เดือน เพื่อเพิ่มความปลอดภัยให้กับสังคม เนื่องจากเดือนธันวาคมจะมีเทศกาลเฉลิมฉลองส่งท้ายปีเก่าต้อนรับปีใหม่และมีผู้คนเดินทางจำนวนมาก รวมถึงชาวต่างชาติที่จะเดินทางมาประเทศไทยมากขึ้นหลายเท่า
สำหรับกลุ่มผู้ป่วยที่เสียชีวิตขณะนี้ ส่วนใหญ่อยู่ในกลุ่ม 608 ซึ่งมีโรคร่วม โดยประมาณร้อยละ 70 ยังไม่ได้รับวัคซีน ดังนั้น กลุ่มผู้สูงอายุ 60 ปีขึ้นไป 7 กลุ่มโรคเสี่ยง และหญิงตั้งครรภ์ จึงเป็นเป้าหมายสำคัญในการฉีดวัคซีนให้ได้อย่างน้อยร้อยละ 80 เพื่อให้มีความปลอดภัย ลดการป่วยหนักและเสียชีวิต โดยทุกภาคส่วนทั้งฝ่ายปกครอง ท้องถิ่น กำนัน ผู้ใหญ่บ้าน เจ้าของสถานประกอบการ บริษัทเอกชนและภาคประชาสังคมต้องร่วมมือกันกระตุ้นเตือน ชักชวนและนำผู้ยังไม่ได้ฉีดวัคซีนให้มาฉีดวัคซีนในสถานพยาบาลหรือจุดที่กำหนดโดยเร็ว โดยสูตรการฉีดวัคซีนในเดือนพฤศจิกายนนี้ สามารถเริ่มเข็มแรกเป็นวัคซีนแอสตร้าเซนเนก้า และนัดฉีดเข็ม 2 เป็นไฟเซอร์ ห่างกัน 4 สัปดาห์ เพื่อสร้างภูมิคุ้มกันได้เร็วและปลอดภัย ส่วนในเด็กอายุ 12-17 ปี ยังฉีดวัคซีนไฟเซอร์ 2 เข็มตามเดิม
******************************12 พฤศจิกายน 2564
วันพฤหัสบดีที่ 19 พฤษภาคม 2565
ก.อุตฯ ขานรับ BCG จัดอบรม 7 หน่วยงานภายใน เริ่มต้นรีไซเคิลกระดาษ!
ก.อุตฯ ขานรับ BCG จัดอบรม 7 หน่วยงานภายใน เริ่มต้นรีไซเคิลกระดาษ!
ก.อุตฯ ขานรับ BCG จัดอบรม 7 หน่วยงานภายใน เริ่มต้นรีไซเคิลกระดาษ!
วันนี้ (19 พ.ค. 65) เวลา 10.45 น. นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรมรักษาราชการในตำแหน่งผู้ตรวจราชการกระทรวงอุตสาหกรรม เป็นประธานเปิดการฝึกอบรม เพื่อแลกเปลี่ยนองค์ความรู้และสร้างเครือข่ายด้านเศรษฐกิจหมุนเวียน รุ่นที่ 1  มีผู้เข้าร่วมเป็นบุคลากรภาครัฐจาก 7 กรมในสังกัดกระทรวงอุตสาหกรรม จำนวน 50 คน โดยมี คุณสุนทร ยงค์วิบูลศิริ ผู้บริหารระดับสูงของบริษัท เอสซีจี แพคเกจจิ้ง จำกัด (มหาชน) คุณจารุภา อุ่นจางวาง รักษาการผู้อำนวยการกองตรวจราชการ สำนักงานปลัดกระทรวงอุตสาหกรรม ร่วมด้วย ณ ห้องประชุม 509 อาคารกรมโรงงานอุตสาหกรรม พร้อมทั้งได้อบรมอิเล็กทรอนิกส์ ทางโปรแกรม Zoom Meeting มีผู้เข้าร่วม จำนวนกว่า 150 คนจากสำนักงานอุตสาหกรรมจังหวัดทั่วประเทศ
กิจกรรมดังกล่าวเป็นส่วนหนึ่งใน “โครงการ 80 ปีกระทรวงอุตสาหกรรม 8,000 กิโลกรัม รีไซเคิลสู่สังคม” ซึ่งปัจจุบัน กรมต่าง ๆ ในสังกัดได้รวมกระดาษใช้งานแล้วส่งเข้าโครงการฯ ปริมาณกว่า 6,657 กิโลกรัม คิดเป็นร้อยละ 83 ของเป้าหมาย ภายในเดือนกรกฎาคมนี้จะนำกระดาษไปรีไซเคิลเป็นผลิตภัณฑ์เพื่อมอบให้แก่ องค์กรสาธารณกุศล ต่อไป
วันพฤหัสบดีที่ 11 สิงหาคม 2565
รัฐมนตรีว่าการกระทรวงยุติธรรม ร่วมยินดี มอบประกาศนียบัตร ผู้จบหลักสูตรการบริหารงานยุติธรรมระดับสูง ชี้ การพัฒนาบุคลากร เป็นเรื่องสำคัญ เพราะเป็นกลไกหลักขับเคลื่อนกระบวนการยุติธรรม
รัฐมนตรีว่าการกระทรวงยุติธรรม ร่วมยินดี มอบประกาศนียบัตร ผู้จบหลักสูตรการบริหารงานยุติธรรมระดับสูง ชี้ การพัฒนาบุคลากร เป็นเรื่องสำคัญ เพราะเป็นกลไกหลักขับเคลื่อนกระบวนการยุติธรรม
วันที่ 10 สิงหาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้เป็นประธานมอบประกาศนียบัตร และเข็มวิทยฐานะการบริหารงานยุติธรรม ประจำปีงบประมาณ 2565 ของสำนักงานกิจการยุติธรรม ให้แก่ผู้ที่สำเร็จการฝึกอบรมหลักสูตรการบริหารงานยุติธรรมระดับสูง รุ่นที่ 13 (ยธส. 13) หลักสูตรการบริหารงานยุติธรรมระดับกลาง รุ่นที่ 17 (ยธก.17) และผู้ทำคุณประโยชน์ด้านกระบวนการยุติธรรม รวมจำนวน 113 คน โดยมี นางพงษ์สวาท กายอรุณสุทธิ์ ปลัดกระทรวงยุติธรรม ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม และผู้บริหารสำนักงานกิจการยุติธรรม เข้าร่วม
โดยนายสมศักดิ์ กล่าวว่า การที่สำนักงานกิจการยุติธรรม ได้ดำเนินการพัฒนาบุคลากรในกระบวนการยุติธรรม ถือเป็นเรื่องที่มีความสำคัญและเหมาะสม เนื่องจากบุคลากรเป็นกลไกหลักในการขับเคลื่อนและพัฒนากระบวนการยุติธรรมของประเทศ และการพัฒนาบุคลากรเพื่อสร้างเครือข่ายความร่วมมือระหว่างหน่วยงาน นับเป็นจุดเริ่มต้นของการเสริมสร้างประสิทธิภาพในการบริหารงาน การดำเนินงานโดยอาศัยความร่วมมือร่วมใจของนักบริหารงานยุติธรรม รวมถึงนักบริหารจากภาคเอกชน
นายสมศักดิ์ กล่าวอีกว่า ผลงานวิชาการที่ได้จากหลักสูตรดังกล่าวในครั้งนี้ ถือเป็นข้อเสนอแนะในการพัฒนากระบวนการยุติธรรม ที่สอดรับกับการเปลี่ยนแปลงในบริบทของสังคมโลก โดยการนำนวัตกรรมมาปรับใช้ในการบริการประชาชนในด้านต่างๆ รวมถึงการอำนวยความยุติธรรม และหวังว่าผู้ที่ได้เข้าอบรมจะสามารถบูรณาการการทำงานร่วมกัน เพื่อยกระดับการอำนวยความยุติธรรมให้แก่ประชาชนได้อย่างทั่วถึง และเท่าเทียม
ขณะที่ พันตำรวจโท พงษ์ธร กล่าวว่า การพัฒนาบุคลากรในกระบวนการยุติธรรม เป็นอีกหนึ่งภารกิจของสำนักงานกิจการยุติธรรม โดยได้ดำเนินการในรูปแบบการฝึกอบรม ผ่านหลักสูตรต่างๆ เพื่อพัฒนาบุคลากรจากหน่วยงานในกระบวนการยุติธรรม หน่วยงานบังคับใช้กฎหมาย และหน่วยงานที่เกี่ยวข้อง พร้อมส่งเสริมให้การบริหารองค์กรในกระบวนการยุติธรรมเป็นไปในทิศทางเดียวกัน และส่งเสริมการเป็นผู้นำการบริหารราชการยุคใหม่ ด้วยแนวคิดเชิงบูรณาการ
วันอาทิตย์ที่ 16 มกราคม 2565
โฆษกรัฐบาล เผย "นายกฯ " ชวนประชาชนฉีดวัคซีนครบตามเกณฑ์ ก่อนรีบฉีดกระตุ้นเข็ม 3  โดยไทยจะเป็นประเทศที่ 2 ของทวีปเอเชียที่มีวัคซีนเด็กเล็ก 5-11 ปีเตรียมนำเข้า ปลายเดือนนี้
โฆษกรัฐบาล เผย "นายกฯ " ชวนประชาชนฉีดวัคซีนครบตามเกณฑ์ ก่อนรีบฉีดกระตุ้นเข็ม 3  โดยไทยจะเป็นประเทศที่ 2 ของทวีปเอเชียที่มีวัคซีนเด็กเล็ก 5-11 ปีเตรียมนำเข้า ปลายเดือนนี้
วันนี้(16ม.ค. 65)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหม ฝากเตือนประชาชนทุกคนปฏิบัติตามมาตรการด้านสาธารณสุขป้องกันส่วนบุคคลขั้นสูงสุดและสวมหน้ากากอนามัย100% ออกนอกบ้านขอให้สวมหน้ากากผ้า/หน้ากากอนามัยเป็นปกติวิสัย เว้นระยะห่างระหว่างบุคคลหมั่นล้างมือบ่อยๆงดการรวมกลุ่มรับประทานอาหารร่วมกันในที่ทำงานและไม่ไปในสถานที่เสี่ยงเพื่อลดความเสี่ยงต่อการติดเชื้อ พร้อมย้ำร้านอารหารต่างๆต้องเข้มงวดตามมาตรการปลอดภัยสำหรับองค์กร(Covid Free Setting) ขณะที่สถานประกอบการและหน่วยงานต่างๆควรจัดให้Work From Homeและขอให้มีตรวจATKอย่างสม่ำเสมอ รวมไปถึงเชิญชวนให้ประชาชนรีบเข้ารับบริการฉีดวัคซีนให้ครบตามเกณฑ์ที่กำหนดก่อนเข้ารับการฉีดวัคซีนกระตุ้นเข็ม3โดยเร็วเพื่อสร้างภูมิต้านทานและลดอาการรุนแรงเพื่อให้ใช้ชีวิตวิถีใหม่ (New Normal)อยู่กับโรคได้อย่างปลอดภัย
นายธนกรกล่าวว่าสำหรับสูตรวัคซีนที่กระทรวงสาธารณสุขแนะนำให้ประชาชนรับการฉีดในขณะนี้ คือ1)ผู้ที่ไม่เคยได้รับการฉีดวัคซีนมาก่อนแบ่งตามกลุ่มดังนี้กลุ่มเป้าหมายอายุ18ปีขึ้นไปสูตรAZ-AZ, AZ-PzและSv-AZเป็นหลักและกลุ่มเป้าหมายอายุ12 – 17ปีสูตรPz-Pzเป็นหลักและ2)ผู้ที่ต้องรับเข็มกระตุ้นแบ่งตามกลุ่มดังนี้(1)ผู้ที่ได้รับวัคซีนSv-AZครบในเดือนส.ค.-ต.ค. 2564ให้เข็มกระตุ้นด้วยAZเป็นหลัก(2)ผู้ที่ได้รับวัคซีนAZ-AZครบในเดือนส.ค.-ต.ค. 2564ให้เข็มกระตุ้นด้วยPzเป็นหลักและ(3)ผู้ที่ได้รับวัคซีนเชื้อตายครบ2เข็มตั้งแต่4สัปดาห์ขึ้นไปให้รับเข็มกระตุ้นด้วยวัคซีนAZเป็นหลัก ทั้งนี้กรณีวัคซีนเข็มกระตุ้นผู้มีประวัติการติดเชื้อให้ใช้AZเป็นเข็มกระตุ้นสำหรับผู้รับการฉีดวัคซีนไม่ครบตามเกณฑ์หรือครบตามเกณฑ์น้อยกว่า2สัปดาห์ก่อนการติดเชื้อส่วนกรณีวัคซีนป้องกันโควิดสำหรับเด็กอายุ5-11ปีนั้นขณะนี้สำนักงานคณะกรรมการอาหารและยา(อย.) ได้มีการอนุมัติให้ใช้วัคซีนไฟเซอร์ในเด็กอายุ5-11ปี ปริมาณวัคซีนอยู่ที่10ไมโครกรัม/โดส/คน คาดว่าจะเริ่มทยอยเข้ามาในประเทศไทยได้ประมาณปลายเดือนมกราคมนี้หรือประมาณภายในเดือนกุมภาพันธ์2565 โดยไทยจะเป็นประเทศที่2 ของทวีปเอเชียในการสั่งวัคซีนมาใช้ในเด็กอายุ5-11ปี เพราะปัจจุบันวัคซีนที่ใช้ในเด็กกำลังเป็นที่ต้องการทั่วโลก
นายธนกรกล่าวต่อว่านายกรัฐมนตรีมีความห่วงใยกลุ่มเด็กเล็กที่ยังไม่ได้รับการฉีดวัคซีนซึ่งขณะนี้รัฐบาลโดยหน่วยงานที่เกี่ยวข้องได้มีการเตรียมแผนในการฉีดวัคซีนสำหรับเด็กอายุ5-11ปีเรียบร้อยแล้วส่วนวัคซีนเชื้อตายสำหรับฉีดให้เด็กทั้งซิโนแวค ซิโนฟาร์ม อย.กำลังเร่งขึ้นทะเบียนวัคซีนเชื้อตายสำหรับฉีดในเด็กซึ่งต้องรอผ่านมติคณะอนุกรรมการสร้างเสริมภูมิคุ้มกันก่อนเมื่อผ่านแล้วผู้ปกครองก็จะสามารถเลือกสูตรในการฉีดวัคซีนให้กับบุตรหลานของตนเองได้ด้วยความสมัครใจ สำหรับสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ในประเทศไทยวันนี้(16มกราคม2565)พบผู้ติดเชื้อเพิ่มรวม8,077รายจำแนกเป็นผู้ป่วยจากในประเทศ7,795รายผู้ป่วยมาจากต่างประเทศ282รายรวมผู้ป่วยสะสม101,050ราย(ตั้งแต่1มกราคม2565)ขณะที่หายป่วยกลับบ้านแล้ว 4,887รายรวมหายป่วยสะสม53,517ราย(ตั้งแต่1มกราคม2565)โดยมีผู้ป่วยกำลังรักษา80,549รายและเสียชีวิต9ราย
---------------
วันเสาร์ที่ 11 มิถุนายน 2565
นายกฯ สั่งเข้มงวด หลังพบสถานบันเทิง ฝ่าฝืนมาตรการป้องกันโควิดหลายพื้นที่
นายกฯ สั่งเข้มงวด หลังพบสถานบันเทิง ฝ่าฝืนมาตรการป้องกันโควิดหลายพื้นที่
เมื่อวันที่ 11 มิ.ย. น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้รับรายงานจากประชาชนผ่านหลายช่องทาง เกี่ยวกับการเปิดบริการสถานบันเทิงเกินเวลาที่กำหนด ภายหลังศูนย์บริหารสถานการณ์โควิด-19 หรือ ศบค.อนุญาตให้เปิดบริการสถานบันเทิง ผับ บาร์ คาราโอเกะ อาบอบนวด หรือสถานที่คล้ายกัน ได้ไม่เกิน 24.00 น. ในพื้นที่นำร่องท่องเที่ยว 17 จังหวัด และพื้นที่เฝ้าระวัง 14 จังหวัด ตั้งแต่วันที่ 1 มิ.ย.ที่ผ่านมา พบว่าสถานบันเทิงหลายพื้นที่ ไม่ปฏิบัติตามข้อกำหนด ซึ่งมีความสุ่มเสี่ยงต่อการแพร่ระบาดของโรคโควิด-19 ทั้งยังสร้างความกังวลให้กับประชาชน จึงได้กำชับให้สำนักงานตำรวจแห่งชาติ ได้ประสานกับหน่วยงานที่เกี่ยวข้อง ทั้งฝ่ายปกครองและท้องถิ่น เพิ่มความเข้มงวด ตรวจตราสถานบันเทิงที่ไม่ปฏิบัติตามมาตรการ
น.ส.ไตรศุลี กล่าวว่า นายกรัฐมนตรี ย้ำให้เจ้าหน้าที่ไม่ปล่อยปละละเลยต่อการกระทำความผิด หากพบการกระทำความผิด ให้ดำเนินคดีตามกฎหมายอย่างเคร่งครัด ไม่มีละเว้น และหากพบเจ้าหน้าที่เข้าไปมีส่วนเกี่ยวข้องกับการกระทำความผิด จะต้องถูกลงโทษทั้งทางวินัยและอาญา นอกจากนี้ ยังขอความร่วมมือผู้ประกอบการให้ปฏิบัติตามมาตรการที่กำหนด จนกว่าจะมีการเปลี่ยนแปลงคำสั่ง เพื่อความปลอดภัยของส่วนรวม รวมถึงผู้ให้บริการเอง
น.ส.ไตรศุลี กล่าวว่า หากประชาชนพบเห็นสถานบริการไม่ปฏิบัติตามมาตรการป้องกันโควิด-19 สามารถแจ้งข้อมูลโดยตรงต่อเจ้าหน้าที่ตำรวจ จึงขอความร่วมมือให้ทุกภาคส่วนช่วยกัน เพราะแม้สถานการณ์การติดเชื้อโควิด-19 ในประเทศจะคลี่คลายลงตามลำดับ แต่ก็ยังมีความจำเป็นต้องใช้ความระมัดระวังในการดำเนินกิจกรรม กิจการต่างๆ โดยเฉพาะกิจกรรมที่มีการดื่มเครื่องดื่มแอลกอฮอล์ ซึ่งมีความเสี่ยงต่อการแพร่ระบาดของโรคมากว่ากิจกรรมอื่นๆ
วันศุกร์ที่ 20 พฤษภาคม 2565
ททท. จัดงานใหญ่ "สงขลานฤมิต-เมืองเก่าพหุศิลป์สู่มรดกโลก" บอกเล่าอัตลักษณ์เมืองเก่าสงขลา ผ่านเทคนิคการฉายแสงสมัยใหม่ หวังขับเคลื่อนสู่เมืองมรดกโลก
"เมืองเก่าสงขลา" เป็นเมืองหลักด้านการท่องเที่ยวที่สำคัญของภาคใต้ ส่งเสริมให้เกิดการเดินทางของนักท่องเที่ยวชาวไทย ทั้งกระตุ้นการเดินทางของนักท่องเที่ยวต่างชาติ จากการเปิดด่านการค้าชายแดน ส่งเสริมให้เกิดการใช้จ่ายในอุตสาหกรรมการท่องเที่ยวและการบริการ
วันที่12พฤษภาคม2565นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานเปิดงาน"สงขลานฤมิตเมืองเก่าพหุศิลป์สู่มรดกโลก" (ภายใต้โครงการThailand Festival Experience )โดยมี ดร.นาที รัชกิจประการ ประธานคณะที่ปรึกษารองนายกรัฐมนตรี (นายอนุทิน ชาญวีรกูล) นายเขมพล อุ้ยตยะกุล เลขานุการรัฐมนตรีว่าการกระทรวงการท่องเที่ยวและกีฬา หัวหน้าส่วนราชการ คณะผู้บริหาร หน่วยงานพันธมิตรทั้งภาครัฐและเอกชน สื่อมวลชน และพี่น้องประชาชน ร่วมพิธีเปิดงานสงขลานฤมิต-เมืองเก่าพหุศิลป์สู่มรดกโลก ณ ศาลาไทย แหลมสมิหลา อำเภอเมือง จังหวัดสงขลา ด้วยจะผลักดันให้"เมืองเก่าสงขลา"เป็นเมืองหลักด้านการท่องเที่ยวที่สำคัญของภาคใต้ ส่งเสริมให้เกิดการเดินทางของนักท่องเที่ยวชาวไทย จากความสำเร็จของการจัดสงกรานต์เมืองเก่าสงขลาที่ผ่านมา ทั้งกระตุ้นการเดินทางของนักท่องเที่ยวต่างชาติ จากการเปิดด่านการค้าชายแดน ส่งเสริมให้เกิดการใช้จ่ายในอุตสาหกรรมการท่องเที่ยวและการบริการ
งานสงขลานฤมิต เมืองเก่าพหุศิลป์สู่มรดกโลก ใน2พื้นที่หลัก ได้แก่ บริเวณศาลาไทย แหลมสมิหลา12ถึง14พฤษภาคม ตั้งแต่เวลา15.00ถึง21.00น. และโรงสีแดง หับ โห้ หิ้น เมืองเก่าสงขลา12ถึง31พฤษภาคม ตั้งแต่เวลา15.00ถึง19.00น. ขอเชิญชวนทุกท่านร่วมชมการLight upอาคารโบราณ การจัดแสดงภาพ และเนื้อหาโดยย่อของเมืองสงขลาด้วยMapping Projectionการจัดแสดงพลุดอกไม้ไฟ การแสดงของศิลปิน การออกร้านจำหน่ายอาหารและผลิตภัณฑ์จากท้องถิ่น
วันจันทร์ที่ 13 ธันวาคม 2564
รมว.สธ.วางศิลาฤกษ์ อาคารอุบัติเหตุฉุกเฉิน รพ.ศรีสงคราม จ.นครพนม
เมื่อวันที่ 11 ธันวาคม 2564 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมคณะผู้บริหาร ร่วมประกอบพิธีวางศิลาฤกษ์ อาคารอุบัติเหตุฉุกเฉิน 4 ชั้น โรงพยาบาลศรีสงคราม จ.นครพนม งบประมาณ 108 ล้านบาท พื้นที่ใช้สอยประมาณ 7,124 ตาร
เมื่อวันที่ 11 ธันวาคม 2564 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมคณะผู้บริหาร ร่วมประกอบพิธีวางศิลาฤกษ์ อาคารอุบัติเหตุฉุกเฉิน 4 ชั้น โรงพยาบาลศรีสงคราม จ.นครพนม งบประมาณ 108 ล้านบาท พื้นที่ใช้สอยประมาณ 7,124 ตารางเมตร โดยชั้น 1-2 เป็นพื้นที่ให้บริการผู้ป่วย ชั้น 3-4 เป็นพื้นที่สำนักงานและห้องประชุม เพื่อขยายการให้บริการประชาชนในอำเภอศรีสงครามและใกล้เคียง กำหนดแล้วเสร็จ เดือนกรกฎาคม 2566
วันเสาร์ที่ 4 ธันวาคม 2564
นายนฤตม์ เทอดสถีรศักดิ์ รองเลขาธิการบีโอไอ พร้อมด้วยเจ้าหน้าที่บีโอไอ เข้าเยี่ยมชมโครงการนิคมอุตสาหกรรมเอเชีย (สุวรรณภูมิ)
นายนฤตม์ เทอดสถีรศักดิ์ รองเลขาธิการบีโอไอ พร้อมด้วยเจ้าหน้าที่บีโอไอ เข้าเยี่ยมชมโครงการนิคมอุตสาหกรรมเอเชีย (สุวรรณภูมิ)
เมือวันที่ 3 ธันวาคม 2564 นายนฤตม์ เทอดสถีรศักดิ์ รองเลขาธิการบีโอไอ พร้อมด้วยเจ้าหน้าที่บีโอไอเข้าเยี่ยมชมโครงการนิคมอุตสาหกรรมเอเชีย (สุวรรณภูมิ) จังหวัดสมุทรปราการ โดยมีนายชาลี โสภณพนิช ประธานบริษัท นิคมอุตสาหกรรม เอเชีย จำกัด และคณะให้การต้อนรับ
โครงการนิคมอุตสาหกรรมเอเชีย (สุวรรณภูมิ) เป็นโครงการที่บีโอไอให้การส่งเสริมการลงทุนโดยการเข้าเยี่ยมชมโครงการในครั้งนี้ มีวัตถุประสงค์เพื่อรับทราบความก้าวหน้าของโครงการฯ พร้อมแลกเปลี่ยนความคิดเห็นและแนวทางเพื่อกระตุ้นการลงทุนด้านต่างๆ เช่น การใช้พลังงานทดแทน การดึงดูดแรงงานฝีมือ และการเตรียมพร้อมยกระดับสู่โรงงาน 4.0 เป็นต้น
ทั้งนี้ นิคมอุตสาหกรรมเอเชียยังมีพื้นที่สำหรับรองรับบริษัทที่สนใจมาตั้งโรงงานในพื้นที่แห่งนี้อีกมาก
วันจันทร์ที่ 30 พฤษภาคม 2565
รัฐบาลเร่งแก้หนี้ครัวเรือนทุกกลุ่มเป้าหมายอย่างมีประสิทธิภาพและยั่งยืน พร้อมหาแนวทางให้ประชาชนมีรายได้เพิ่มต่อเนื่อง
.....
หลังจากที่ พล.อ.ประยุทธ์ จันทร์โอชา นายกรัฐมนตรี ได้กำหนดให้ปี 2565 เป็น “ปีแห่งการแก้หนี้ภาคครัวเรือน” พร้อมจัดตั้งคณะกรรมการกำกับการแก้ไขหนี้สินของประชาชนรายย่อยเพื่อพิจารณาขับเคลื่อนแนวทางแก้ไขสถานการณ์หนี้ครัวเรือนให้มีประสิทธิภาพและเป็นรูปธรรม กระทรวงการคลังได้จัดโครงการร่วมกับหน่วยงานภาครัฐและสถาบันทางการเงินต่าง ๆ เพื่อสนับสนุนการสร้างช่องทางเพื่อรายได้แก่ประชาชน ควบคู่กับการสร้างความตระหนักรู้แก่ภาคครัวเรือนในการให้ความสำคัญกับการออม การกู้ยืม และการลงทุน เป็นต้น
#ไทยคู่ฟ้า#ร่วมต้านโควิด19
-------------------
วันจันทร์ที่ 1 พฤศจิกายน 2564
องค์การขนส่งมวลชนกรุงเทพเตรียมความพร้อมทุกด้านต้อนรับการเปิดประเทศ 1 พ.ย. นี้
องค์การขนส่งมวลชนกรุงเทพ (ขสมก.) ได้มีการเตรียมความพร้อมทุกด้าน ทั้งด้านการบริหารจัดการเดินรถ ด้านพนักงานประจำรถ และด้านรถโดยสารประจำทาง เพื่อรองรับการเปิดประเทศตั้งแต่วันที่ 1 พฤศจิกายน 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้ทุกหน่วยงานในสังกัด เตรียมความพร้อมด้านคมนาคม เพื่อรองรับการเปิดประเทศ ตั้งแต่วันที่ 1 พฤศจิกายน 2564 โดยที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด -19) หรือ ศบค. ครั้งที่ 17/2564 มีมติเห็นชอบยกเลิกการห้ามออกนอกเคหสถานในทุกพื้นที่ทั่วประเทศ ยกเว้นพื้นที่ควบคุมสูงสุดและเข้มงวด จำนวน 7 จังหวัด
นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ (ขสมก.) จึงได้มีการเตรียมความพร้อมทุกด้าน ทั้งด้านการบริหารจัดการเดินรถ ด้านพนักงานประจำรถ และด้านรถโดยสารประจำทาง เพื่อรองรับการเปิดประเทศตั้งแต่วันที่ 1 พฤศจิกายน 2564 โดยมีรายละเอียด ดังนี้
ด้านการบริหารจัดการเดินรถ
1. ในเส้นทางปกติ จัดรถออกวิ่ง วันละ 2,886 คัน จำนวน 20,000 เที่ยว
2. จัดเดินรถบริการตลอดคืน (รถกะสว่าง) ตามปกติ จำนวน 23 เส้นทาง
โดยเริ่มให้บริการ ตั้งแต่วันที่ 31 ตุลาคม 2564
3. จัดเดินรถเชื่อมต่อท่าอากาศยาน จำนวน 6 เส้นทาง รวม 60 คัน ดังนี้
- สาย A 1 ท่าอากาศยานดอนเมือง - สถานีรถไฟฟ้า BTS จตุจักร วันละ 16 คัน
- สาย A 2 ท่าอากาศยานดอนเมือง - อนุสาวรีย์ชัยสมรภูมิ        วันละ 12 คัน
- สาย A 3 ท่าอากาศยานดอนเมือง - สวนลุมพินี              วันละ 8 คัน
- สาย A 4 ท่าอากาศยานดอนเมือง - สนามหลวง             วันละ 8 คัน
- สาย S 1 ท่าอากาศยานสุวรรณภูมิ - สนามหลวง  วันละ 6 คัน
- สาย 555 รังสิต - ท่าอากาศยานสุวรรณภูมิ  วันละ 10 คัน
ด้านพนักงานประจำรถ
1. จัดพนักงานประจำรถ (พนักงานขับรถและพนักงานเก็บค่าโดยสาร) เข้ารับการฉีดวัคซีนป้องกันโรคติดเชื้อไวรัส COVID-19 จำนวน 9,000 คน คิดเป็น 98% ของพนักงานประจำรถทั้งหมด
2. ตรวจวัดแอลกอฮอล์ ความดันโลหิต และอุณหภูมิร่างกายของพนักงานขับรถ และพนักงานเก็บค่าโดยสารทุกครั้ง ก่อนขึ้นปฏิบัติหน้าที่บนรถโดยสาร พร้อมทั้งกำชับพนักงานขับรถและพนักงานเก็บค่าโดยสาร สวมหน้ากากอนามัยทุกครั้ง ขณะปฏิบัติหน้าที่บนรถโดยสาร และต้องปฏิบัติตามมาตรการป้องกันการแพร่ระบาดฯ อย่างเคร่งครัด
3. ฝึกทักษะภาษาอังกฤษ ให้กับพนักงานประจำรถทุกคน โดยเน้นพนักงานประจำรถโดยสาร เชื่อมต่อท่าอากาศยาน ได้แก่ สาย A1, A2, A3, A4, S1 และสาย 555 เป็นกรณีพิเศษ
ด้านรถโดยสารประจำทาง
1. ตรวจเช็คสภาพรถโดยสาร ให้อยู่ในสภาพใช้งานได้ดี ตามมาตรฐานคุณภาพบริการ ISO 9001 : 2015 และให้พนักงานขับรถ ตรวจสอบความพร้อมของรถโดยสารและอุปกรณ์ส่วนควบ ก่อนนำรถออกวิ่งให้บริการ
2. ใช้ผลิตภัณฑ์ฆ่าเชื้อโรคที่มีส่วนผสมของแอลกอฮอล์ 70% ฉีดพ่นทำความสะอาดภายในรถโดยสาร และใช้ผลิตภัณฑ์ดังกล่าว เช็ดทำความสะอาดอุปกรณ์ต่าง ๆ ที่ผู้ใช้บริการต้องสัมผัส เช่น เบาะที่นั่ง ราวจับ กริ่งสัญญาณ เป็นต้น ทั้งก่อนและหลังนำรถออกวิ่งให้บริการ พร้อมทั้งติดตั้งขวดเจลแอลกอฮอล์สำหรับให้ผู้ใช้บริการล้างมือบริเวณประตูทางขึ้น
3. ติดสติกเกอร์ “BMTA PASS” บริเวณกระจกด้านหน้า และประตูรถตู้โดยสารประจำทางที่มีอายุการใช้งานไม่เกิน 10 ปี ที่อยู่ในการกำกับดูแลของ ขสมก. เพื่ออำนวยความสะดวกให้กับประชาชน ในการสังเกตรถตู้โดยสารที่มีความปลอดภัยก่อนตัดสินใจใช้บริการ
วันเสาร์ที่ 12 กุมภาพันธ์ 2565
ดีอีเอสจัดประชุมคณะกรรมการคุ้มครองข้อมูลส่วนบุคคลนัดแรก
ดีอีเอสจัดประชุมคณะกรรมการคุ้มครองข้อมูลส่วนบุคคลนัดแรก
เมื่อวันที่10กุมภาพันธ์2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมประชุมคณะกรรมการคุ้มครองข้อมูลส่วนบุคคลครั้งที่1/2565ในฐานะรองประธานและนายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมทำหน้าที่เลขาธิการคณะกรรมการคุ้มครองข้อมูลส่วนบุคคลเป็นเลขานุการการประชุมณห้องประชุม801และผ่านสื่ออิเล็กทรอนิกส์
คณะกรรมการคุ้มครองข้อมูลส่วนบุคคลประกอบด้วยประธานกรรมการ(นายเธียรชัยณ​นคร)กรรมการผู้ทรงคุณวุฒิ9ท่านและกรรมการโดยตำแหน่ง7ท่านประชุมร่วมกันเป็นครั้งแรกเพื่อกำหนดกรอบการทำงานขับเคลื่อนการบังคับใช้กฎหมายคุ้มครองข้อมูลส่วนบุคคล(PDPA)คณะกรรมการฯได้กำหนดแผนการทำงานในระยะ6เดือนแรกเพื่อผลักดันเรื่องเร่งด่วนได้แก่การจัดตั้งสำนักงานและการบังคับใช้กฎหมายลำดับรอง
คณะกรรมการฯรับทราบการเตรียมการที่ผ่านมาเพื่อรองรับการบังคับใช้กฎหมายของสำนักงานปลัดกระทรวงดิจิทัลเพื่อเศรษฐกิจและสังคมทำหน้าที่สำนักงานคณะกรรมการคุ้มครองข้อมูลส่วนบุคคล(สคส.)ทั้งเรื่องการจัดทำ(ร่าง)กฎหมายลำดับรอง(ร่าง)แผนแม่บทส่งเสริมการคุ้มครองข้อมูลส่วนบุคคล(ร่าง)แนวปฏิบัติเกี่ยวกับการคุ้มครองข้อมูลส่วนบุคคล(ร่าง)โครงสร้างอัตรากำลังและแผนปฏิบัติการของสำนักงานการสร้างความตระหนักรู้และให้คำปรึกษาแก่ทุกภาคส่วนความร่วมมือกับองค์กรระหว่างประเทศรวมถึงการเตรียมพัฒนาแพลตฟอร์มภาครัฐเพื่อรองรับการปฏิบัติตามกฎหมายคุ้มครองข้อมูลส่วนบุคคล
คณะกรรมการฯให้ความสำคัญกับการสร้างความรู้ความเข้าใจและสร้างความชัดเจนในการบังคับใช้แก่ทุกภาคส่วนเนื่องจากเป็นกฎหมายกลางที่กำหนดมาตรฐานและกลไกในการคุ้มครองข้อมูลส่วนบุคคลของประเทศนอกจากนี้คณะกรรมการฯได้แต่งตั้งคณะอนุกรรมการกฎหมายเพื่อจัดทำแผนกลั่นกรองกฎหมายลำดับรองและเสนอแนวทางการให้ความเห็นและตอบข้อหารือ
***************
วันอาทิตย์ที่ 22 สิงหาคม 2564
การปกป้องโครงสร้างพื้นฐานสำคัญทางสารสนเทศ
วันศุกร์ที่ 20 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสำคัญกับการปกป้องดูแลโครงสร้างพื้นฐานสำคัญทางสารสนเทศของประเทศตามนโยบายและแผนว่าด้วยความมั่นคงปลอดภัยไซเบอร์โดยให้สำนักงานคณะกรรมการการรักษาความมั่นคงปลอดภัยไซเบอร์แห่งชาติ หรือ สกมช. เป็นกลไกในการเสริมสร้างความรู้ความเข้าใจและความตระหนักในกฎหมายที่ออกตาม พ.ร.บ.การรักษาความมั่นคงปลอดภัยไซเบอร์ พ.ศ.2564 แก่หน่วยงานที่เป็นผู้ตรวจสอบ หรือ Regulators ให้มีความพร้อมในการแนะนำ ช่วยเหลือ สนับสนุน แก่หน่วยงานของรัฐ รวมถึงดำเนินการ และประสานงานเพื่อป้องกัน รับมือ และลดความเสี่ยงจากภัยคุกคามทางไซเบอร์โดยเฉพาะภัยที่อาจส่งผลกระทบต่อโครงสร้างพื้นฐานสำคัญทางสารสนเทศของประเทศ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 25 พฤศจิกายน 2564
โฆษกรัฐบาลสวน “เพื่อไทย” โชว์หลักฐาน อัดอย่ากล่าวหาลอย ๆ อ้างรัฐแฮกระบบโทรศัพท์มือถือ เหน็บอย่าโจมตีไปเรื่อยแล้วค่อยเรียกร้องขอหลักฐานผ่านสื่อ ชี้รังแต่จะยิ่งลดความน่าเชื่อถือในสายตาประชาชน
โฆษกรัฐบาลสวน “เพื่อไทย” โชว์หลักฐาน อัดอย่ากล่าวหาลอย ๆ อ้างรัฐแฮกระบบโทรศัพท์มือถือ เหน็บอย่าโจมตีไปเรื่อยแล้วค่อยเรียกร้องขอหลักฐานผ่านสื่อ ชี้รังแต่จะยิ่งลดความน่าเชื่อถือในสายตาประชาชน
นายธนกร วังคงบุญชนะ โฆษกประจำสำนักนายกรัฐมนตรี กล่าวถึงกรณีที่พรรคเพื่อไทยอ้างว่า กลุ่มนักกิจกรรม นักวิชาการ และนักการเมือง ได้รับอีเมลแจ้งเตือนจากบริษัทแอปเปิ้ลว่า หน่วยโจมตีไซเบอร์สนับสนุนโดยรัฐพยายามแฮกระบบโทรศัพท์มือถือว่า ยืนยันว่าไม่เป็นความจริง รัฐบาลเคารพในสิทธิเสรีภาพส่วนบุคคล อย่างไรก็ตาม เมื่อพรรคเพื่อไทยอ้างว่าได้รับอีเมลแจ้งเตือนจากบริษัทแอปเปิ้ล ก็ควรนำหลักฐานที่อ้างว่ามีอยู่มาแสดงเพื่อดำเนินการตามขั้นตอนต่อไป ไม่ใช่ออกมาแถลงข่าวโจมตีรัฐบาลเสียใหญ่โต แต่กลับบอกว่า ถ้าผู้ถูกคุกคามมีหลักฐานก็สามารถแจ้งเอาผิดรัฐได้ เสมือนเรียกร้องหาหลักฐานผ่านสื่อ เพราะในมือไม่มีหลักฐานอยู่จริง แต่อาศัยจังหวะ เกาะกระแสเพื่อหวังโจมตีรัฐบาล แบบนั้นรังแต่จะยิ่งลดความน่าเชื่อถือของฝ่ายค้านในสายตาประชาชน ทั้งนี้ หากประชาชนไม่ได้รับคุ้มครองสิทธิเสรีภาพจริง ก็สามารถแจ้งมายังช่องทางต่าง ๆของรัฐได้ รัฐบาลพร้อมจะเร่งดำเนินการตรวจสอบให้ทันที
"อยากให้ฝ่ายค้านใช้กลไกของรัฐสภาเพื่อช่วยเหลือประชาชน ไม่ว่าจะเป็นการตั้งกระทู้ถาม หรือการยื่นญัตติในสภาฯ ซึ่งดีกว่าการออกไปสนับสนุนกลุ่มเคลื่อนไหวบนท้องถนน เสมือนเลือกแล้วว่ายืนอยู่ข้างประชาชนกลุ่มใดกลุ่มหนึ่ง ไม่เช่นนั้นจะกลายเป็นฝ่ายค้านเอง ที่จะต้องตกเป็นจำเลยของสังคม" นายธนกร กล่าว
.......................
วันเสาร์ที่ 6 สิงหาคม 2565
นายอำเภอสันกำแพงเข้ม นำทีมลงพื้นที่ตรวจสถานบันเทิงและจับผู้ลักลอบเล่นการพนันตู้สล็อต เพื่อดูแลความสงบเรียบร้อยในพื้นที่ ให้ประชาชนเกิดความสุข มีความไว้วางใจ และเป็นที่พึงของประชาชน
นายอำเภอสันกำแพงเข้ม นำทีมลงพื้นที่ตรวจสถานบันเทิงและจับผู้ลักลอบเล่นการพนันตู้สล็อต เพื่อดูแลความสงบเรียบร้อยในพื้นที่ ให้ประชาชนเกิดความสุข มีความไว้วางใจ และเป็นที่พึงของประชาชนได้ทุกเวลา
วันนี้ (6 สิงหาคม 2565) นายภิญโญ พัวศรีพันธุ์ นายอำเภอสันกำแพง กล่าวว่า เมื่อวานนี้ลงพื้นที่ตรวจสถานประกอบการที่มีลักษณะคล้ายกับสถานบริการ ร้านอาหาร ร้านเหล้าในพื้นที่รวม 8 แห่งพร้อมปลัดอำเภอฝ่ายความมั่นคง ปลัดอำเภอฝ่ายอำนวยความเป็นธรรม สมาชิกอาสารักษาดินแดน เจ้าหน้าที่ตำรวจ สถานีตำรวจภูธรสันกำแพง และเจ้าหน้าที่สาธารณสุขอำเภอสันกำแพง
นายภิญโญ พงศ์ศรีพันธุ์ นายอำเภอสันกำแพง กล่าวว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทยให้ความสำคัญ และเน้นย้ำในการประชุมมอบนโยบายและข้อสั่งการของกระทรวงมหาดไทยให้กับผู้ว่าราชการจังหวัด และนายอำเภอ ในการดำเนินการตามนโยบาย "ลดอบายมุข สร้างสุขให้สังคม" มาอย่างต่อเนื่อง พร้อมทั้งกำชับให้เข้มงวดกวดขัน ตรวจตราสถานบริการและสถานประกอบการที่มีลักษณะคล้ายสถานบริการให้ปฏิบัติตามกฎหมายที่เกี่ยวข้องอย่างเคร่งครัด เพื่อความปลอดภัยในชีวิตและทรัพย์สินของผู้ที่เข้าไปใช้บริการ ทั้งการตรวจสอบสถานบริการที่มีสภาพอาคารเสี่ยงต่อความปลอดภัยในชีวิตและทรัพย์สินของผู้เข้าไปใช้บริการจากการลงพื้นที่ตรวจสถานประกอบการที่มีลักษณะคล้ายกับสถานบริการร้านอาหาร ร้านเหล้าในพื้นที่ ได้กำชับเจ้าของร้านทุกประเภทในเรื่องของการปฏิบัติมาตรการป้องกันการแพร่ระบาดของโรคติดเชื้อไวรัสโคโรนา 2019 อายุผู้เข้าใช้บริการเวลาปิดบริการ ปัญหาเสียงดัง และการปฏิบัติตาม พ.ร.บ. ควบคุมเครื่องดื่มแอลกอฮอล์ โดยหากพบว่ามีการกระทำความผิดจะดำเนินคดีตามกฎหมายอย่างเด็ดขาด รวมทั้งได้ให้คำแนะนำเกี่ยวกับการรักษาความปลอดภัยการตรวจอาวุธของผู้มาใช้บริการ การจัดให้มีทางหนีไฟ ป้ายแจ้งเตือนทางออกฉุกเฉิน และถังดับเพลิง เป็นต้น
นายภิญโญ พัวศรีพันธุ์ ยังกล่าวเพิ่มเติมว่า ได้มอบหมายให้นายณัฐพงษ์ สมบูรณ์กิจ ปลัดอำเภอหัวหน้าฝ่ายความมั่นคง นายธชชัย สุยะ ปลัดฝ่ายปกครอง พร้อมสมาชิกกองอาสารักษาดินแดนอำเภอสันกำแพง ลงพื้นที่ตรวจสอบหลังจากได้รับแจ้งจากสายข่าวว่ามีการลักลอบจัดให้มีการเล่นการพนันตู้สล็อต (ตู้เครื่องเล่นซึ่งใช้เครื่องกลพลังงานไฟฟ้า) จากการตรวจสอบสถานที่ดังกล่าว พบเป็นร้านขายของชำตั้งอยู่หมู่ที่ 10 ตำบลแช่ช้าง อำเภอสันกำแพง มีตู้สล็อตจำนวน 3 ตู้อยู่บริเวณหลังร้านโดยเปิดไว้พร้อมใช้งานให้บริการกับลูกค้า เจ้าของร้านขายของชำยอมรับว่ายินยอมให้นำตู้ดังกล่าวมาลงที่ร้านและให้บริการลูกค้าที่มาใช้บริการตู้ดังกล่าวเป็นประจำ จึงได้ทำการแจ้งข้อกล่าวหาแก่เจ้าของร้านขายของชำคือจัดให้มีการเล่นการพนันในการเล่นอันระบุไว้ในบัญชี ข ลำดับที่ 28 นำส่ง สภ. สันกำแพงดำเนินคดีต่อไป
ในการปฏิบัติงานครั้งนี้ เป็นการทำหน้าที่เพื่อดูแลความสงบเรียบร้อยในพื้นที่ และให้ประชาชนในพื้นที่เกิดความสุข และมีความไว้วางใจว่า นายอำเภอเป็นที่พึงของประชาชนได้ทุกเวลา นายภิญโญ กล่าวทิ้งท้าย
วันศุกร์ที่ 29 ตุลาคม 2564
บขส. พร้อมเปิดให้บริการเดินรถรองรับนโยบายเปิดประเทศรับการท่องเที่ยว 1 พฤศจิกายนนี้
พร้อมขยายสิทธิ์ส่วนลดค่าโดยสาร 20% ให้ผู้โดยสารที่ฉีดวัคซีนครบ 2 เข็ม
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม กล่าวว่า บขส. ได้ปรับตารางการเดินรถและเพิ่มจำนวนเที่ยววิ่ง เพื่อเตรียมพร้อมในการรองรับนักท่องเที่ยวตามนโยบายการเปิดประเทศตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม และเพื่อให้สอดคล้องกับมติของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ที่เห็นชอบยกเลิกการห้ามออกนอกเคหสถานในทุกพื้นที่ทั่วประเทศ ยกเว้นพื้นที่ควบคุมสูงสุดและเข้มงวด 7 จังหวัด
โดยตั้งแต่วันที่ 1 พฤศจิกายน 2564 เป็นต้นไป บขส. จะเปิดให้บริการ เส้นทางภาคตะวันออกเฉียงเหนือและภาคตะวันออก จำนวน 22 เส้นทาง เส้นทางภาคเหนือ จำนวน 10 เส้นทาง และเส้นทางภาคใต้ จำนวน 11 เส้นทาง และจะเปิดเส้นทางกรุงเทพฯ (หมอชิต2) - สตูล เพิ่มเติมในวันที่4 พฤศจิกายน 2564 ทั้งนี้ ผู้ใช้บริการสามารถจองตั๋วเดินทางกับ บขส. ได้ที่ Application : E-Ticket Website บขส. https://tcl99web.transport.co.th/Home ร้าน 7-Eleven เคาน์เตอร์เซอร์วิสทุกสาขา และตัวแทนจำหน่ายตั๋วของ บขส. ทั่วประเทศ
กรรมการผู้จัดการใหญ่ บขส. กล่าวเพิ่มเติมว่า หลังจากที่ บขส. ได้จัดโครงการ “บขส.วิถีใหม่ห่างไกล COVID-19 ฉีดวัคซีน 2 เข็ม ลด 20%” ปรากฏว่าได้รับการตอบรับเป็นอย่างดีจากผู้โดยสาร บขส. จึงได้ขยายเวลาโครงการจากเดิมที่จะสิ้นสุดโครงการในวันที่ 31 ตุลาคม 2564 ขยายเวลาเป็นวันที่30 พฤศจิกายน 2564 ทั้งนี้ผู้โดยสารที่แสดงหลักฐานการฉีดวัคซีนครบ 2 เข็ม ตามเงื่อนไขที่บริษัทกำหนดจะได้ส่วนลดพิเศษ 20% เฉพาะค่าโดยสาร ไม่รวมค่าธรรมเนียม (จำกัดจำนวนที่นั่งต่อเที่ยววิ่ง) สอบถามข้อมูลเพิ่มเติมได้ที่ ช่องจำหน่ายตั๋วรถโดยสารของ บขส. ทั่วประเทศ และ Call Center1490 เรียก บขส. ตลอด24 ชั่วโมง
บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA และจัดการเดินรถตามประกาศของ ศบค. และกรมการขนส่งทางบก ทั้งนี้ขอความร่วมมือผู้ใช้บริการ ปฏิบัติตามมาตรการสาธารณสุขอย่างเคร่งครัด และต้องสแกนแอปพลิเคชัน “ไทยชนะ” ก่อนและหลังใช้บริการเพื่อความปลอดภัยในการเดินทาง
วันพฤหัสบดีที่ 18 พฤศจิกายน 2564
โฆษกรัฐบาลเผย "นายกฯ" อยากเห็นคนไทยร่วมงานลอยกระทง อย่างมีความสุข ปลอดโรคและปลอดภัย
โฆษกรัฐบาลเผย "นายกฯ" อยากเห็นคนไทยร่วมงานลอยกระทง อย่างมีความสุข ปลอดโรคและปลอดภัย  เตรียมให้หน่วยงานถอดบทเรียนการจัดงานลอยกระทง  เพื่อนำมาปรับปรุงมาตรการสำหรับการจัดกิจกรรมและงานบันเทิงต่างๆ ช่วงเทศกาลในปลายปีนี้
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม  กำชับผู้จัดงานและประชาชนผู้ร่วมงานยึดหลัก “ลอยกระทงวิถีใหม่” ปฏิบัติตามมาตรการโควิดฟรีเซ็ตติ้ง (COVID Free Setting) และป้องกันการติดเชื้อครอบจักรวาล (Universal Prevention) พร้อมรณรงค์ การลอยกระทงรักษ์โลก “1 ครอบครัว 1 กระทง“ หรือ “1 หน่วยงาน 1 กระทง” โดยใช้กระทงทำจากวัสดุที่ย่อยสลายง่ายและไม่ทำลายสิ่งแวดล้อม เพื่อการใช้ทรัพยากรคุ้มค่าและลดปริมาณขยะ โดยในวันพรุ่งนี้ นายกรัฐมนตรีและภริยาจะนำคณะรัฐมนตรี แต่งกายผ้าไทยร่วมงาน “ลอยกระทงวิถีใหม่ สืบสานประเพณีไทย 1 ครอบครัว 1 กระทง รักษาระยะห่าง สวมหน้ากากอนามัย ปลอดโรค ปลอดภัย” ณ คลองผดุงกรุงเกษม ข้างทำเนียบรัฐบาล โดยจะมีจุดตรวจวัดอุณหภูมิ จุดลงทะเบียน “ไทยชนะ” และจุดบริการเจลแอลกอฮอล์ก่อนเข้าและออกงานด้วย
นายธนกรฯ กล่าวย้ำถึงแนวทางและมาตรการการจัดประเพณีลอยกระทง ภายใต้โควิดฟรีเซ็ตติ้ง (COVID Free Setting) และมาตรการป้องกันการติดเชื้อครอบจักรวาล (Universal Prevention) เพื่อคุมเข้มการแพร่ระบาดของโรคโควิด-19 โดยขอความร่วมมือผู้จัดงานเน้นมาตรการป้องกัน เช่น คัดกรองผู้เข้าร่วมงาน จัดพื้นที่เว้นระยะห่างทางสังคม ทำความสะอาดพื้นผิวสัมผัสก่อนและหลังการจัดงาน และทุกคนจะต้องสวมหน้ากากอนามัยตลอดเวลาเข้าร่วมงาน ขณะเดียวกัน ต้องคำนึงถึงมาตรการด้านความปลอดภัยภายในงาน โดยห้ามปล่อยโคมลอย งดเล่นดอกไม้เพลิง พลุ ประทัด และรณรงค์ลอยกระทงปลอดเหล้า เพี่อให้ความมั่นใจกับประชาชนที่มาร่วมงาน
“ นายกรัฐมนตรีคาดว่า ปีนี้จะมีประชาชนร่วมงานลอยกระทงในพื้นที่ต่าง ๆ เพิ่มขึ้น จึงอยากให้ประชาชนได้ท่องเที่ยวร่วมงานอย่างมีสุข แต่ต้องปลอดโรคและปลอดภัย ซึ่งหลังเสร็จสิ้นประเพณีลอยกระทง นายกรัฐมนตรียังเตรียมให้หน่วยงานถอดบทเรียนการจัดงานลอยกระทง นำข้อบกพร่องและข้อจำกัดต่าง ๆ มาปรับปรุงมาตรการป้องกันการแพร่ระบาด ให้เป็นแนวปฏิบัติที่ดีในการจัดกิจกรรมและงานบันเทิงต่าง ๆ ในช่วงเทศกาลส่งท้ายปีเก่า ต้อนรับปีใหม่ด้วย” นายธนกรฯ กล่าว
.....................
วันศุกร์ที่ 13 พฤษภาคม 2565
รัฐบาลเร่งขับเคลื่อนการกระจายที่ดินอย่างเป็นธรรม จัดสรรที่ทำกินทุกประเภทให้กับประชาชนกลุ่มเป้าหมาย
รัฐบาลเร่งขับเคลื่อนการกระจายที่ดินอย่างเป็นธรรม จัดสรรที่ทำกินทุกประเภทให้กับประชาชนกลุ่มเป้าหมาย
วันที่ 13 พ.ค. 65 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่พลเอก ประยุทธ์ จันทร์โอชา นายกรัฐมนตรี กำหนดให้การแก้ปัญหาความเหลื่อมล้ำในที่ดินทํากิน ที่อยู่อาศัย และความยากจน เป็นวาระเร่งด่วน โดยสั่งการและติดตามการกระจายการถือครองที่ดิน การป้องกันและแก้ไขปัญหาการสูญเสียสิทธิในที่ดินจากการจํานอง การขายฝาก และการถูกบังคับคดีให้ได้ที่ดินกลับคืนมา ซึ่งในปี 2558 ได้มีการจัดตั้งสถาบันบริหารจัดการธนาคารที่ดิน (องค์การมหาชน) หรือ บจธ. เพื่อทำหน้าที่กระจายการถือครองที่ดินให้ประชาชนอย่างเป็นธรรมและยั่งยืน มีเป้าประสงค์ช่วยให้เกษตรกรและผู้ยากจนได้ใช้ประโยชน์ที่ดินอย่างทั่วถึง และรัฐสามารถนำที่ดินที่ไม่มีการใช้ประโยชน์มาบริหารจัดการให้เกิดการใช้ประโยชน์อย่างเหมาะสม
สำหรับผลการดำเนินงานของ บจธ. ในช่วง 7 ปีที่ผ่านมา สามารถกระจายการถือครองที่ดินอย่างเป็นธรรมและยั่งยืนให้แก่เกษตรกรและผู้ยากจนได้ใช้ประโยชน์ในที่ดินอย่างเหมาะสมแล้ว 1,368 ครัวเรือน รวมเนื้อที่กว่า 4,698 ไร่ ตัวอย่างเช่น โครงการนำร่องธนาคารที่ดินจังหวัดเชียงใหม่และจังหวัดลำพูน รวมพื้นที่กว่า 741 ไร่ และการช่วยเหลือแบบกลุ่มจำนวน 12 โครงการ ในพื้นที่ 1,234 ไร่ นอกจากนี้ ยังได้แก้ปัญหาที่ดินของเกษตรกรที่หลุดการจำนองและการฝากขายได้กว่า 2,727 ไร่ รวมถึงการสนับสนุนให้ชุมชนจัดการที่ดินร่วมกันทั้งที่ดินทำกินและที่ดินอยู่อาศัยในรูปแบบโฉนดชุมชนด้วย
นางสาวรัชดากล่าวต่อว่า ในภาพรวม รัฐบาลโดยคณะกรรมการที่ดินแห่งชาติ (คทช.) ได้สั่งการให้จังหวัดต่าง ๆ เร่งสำรวจการจัดการที่ดินทำกินให้ชุมชน มุ่งเป้าสำรวจที่ดินแปลงสาธารณะที่ยังไม่มีหนังสือสำคัญสำหรับที่หลวง (น.ส.ล.) และทำการออก น.ส.ล. เพื่อทำให้ทราบขอบเขตที่แน่นอน สามารถจัดสรรที่ดินทำกินทุกประเภทให้กับประชาชนกลุ่มเป้าหมายในพื้นที่ ส่วนอีกนโยบายสำคัญคือโครงการเดินสำรวจออกโฉนดที่ดินให้กับประชาชนที่อยู่ในเขตป่าสงวนหรือเขตอุทยานแต่เป็นที่ดินว่างเปล่าไม่ใช่ที่ดินอนุรักษ์ถ้าประชาชนใช้ทำกินถือครองจริง จะมีการส่งเจ้าหน้าที่สำรวจรังวัดและออกน.ส.3น.ส.3ก.เพื่อเร่งรัดการออกโฉนดที่ดินให้ได้มากที่สุด
วันอังคารที่ 23 สิงหาคม 2565
​ครม.ไฟเขียวไทยเสนอตัวเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 กรอบวงเงิน 350 ล้านบาท คาดช่วยสร้างโอกาสในการกระตุ้นเศรษฐกิจให้กับประเทศภายหลังโควิด -19
​ครม.ไฟเขียวไทยเสนอตัวเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 กรอบวงเงิน 350 ล้านบาท คาดช่วยสร้างโอกาสในการกระตุ้นเศรษฐกิจให้กับประเทศภายหลังโควิด -19
วันที่ 23 สิงหาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบให้ประเทศไทยสมัครเข้ารับการคัดเลือกเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 พร้อมเห็นชอบกรอบวงเงินในการจัดประชุม จำนวน 350 ล้านบาท โดยมอบหมายให้พล.อ.ประวิตร วงษ์สุวรรณ รองนายกรัฐมนตรี ในฐานะประธานกรรมการแห่งชาติว่าด้วยอนุสัญญาคุ้มครองมรดกโลก ลงนามในหนังสือแจ้งความประสงค์ในการเสนอเป็นเจ้าภาพการประชุมฯครั้งที่ 46 ถึงศูนย์มรดกโลก
ทั้งนี้ หากไทยได้รับการคัดเลือกเป็นเจ้าภาพจัดการประชุมฯ ครม.เห็นชอบให้เอกอัครราชทูต สถานเอกอัครราชทูต ณ กรุงปารีส ประเทศฝรั่งเศส เป็นผู้ลงนามในเอกสารเพื่อจัดทำความตกลงประเทศเจ้าบ้าน (Host Country Agreement : HCA) ร่วมกับผู้แทนจากองค์การการศึกษา วิทยาศาสตร์ และวัฒนธรรมแห่ง
สหประชาชาติ(UNESCO) โดยการพิจารณาการเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 จะมีการพิจารณาในการประชุมฯครั้งที่ 45 ซึ่งเดิมกำหนดจัดการประชุมระหว่างวันที่ 19-30 มิถุนายน 2565 ณ เมืองคาซาน ประเทศรัสเซีย แต่เนื่องจากสถานการณ์ความขัดแย้งระหว่างรัสเซียและยูเครน ประธานกรรมการมรดกโลกได้มีหนังสือแจ้งรัฐภาคีว่า ให้เลื่อนการจัดประชุมครั้งที่ 45 ออกไปก่อน ซึ่งขณะนี้ยังไม่ได้กำหนดช่วงเวลาการจัดประชุมฯครั้งที่ 45 แต่ยังคงอยู่ในช่วงปี 2565 นี้
น.ส.ไตรศุลีกล่าวว่า ตามแผนงานที่กำหนดไว้ หากไทยได้รับการคัดเลือกให้เป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 จะจัดประชุมในช่วงเดือนมิถุนายน – กรกฎาคม 2566 เบื้องต้นคาดว่าจะจัดการประชุมฯที่กรุงเทพมหานคร ซึ่งการจัดประชุมครั้งนี้ จะช่วยส่งเสริมบทบาทของไทยในฐานะการเป็นผู้นำในการดำเนินการภายใต้กรอบการดำเนินงานของอนุสัญญาคุ้มครองมรดกโลกฯ รวมถึงจะเป็นประโยชน์ต่อการพัฒนาองค์ความรู้และเพิ่มโอกาสในการเข้าถึงโครงการ กิจกรรม และข้อริเริ่มใหม่ๆ ที่จะนำไปสู่การต่อยอดและขยายความร่วมมือ รวมทั้งกระชับความสัมพันธ์ในการดำเนินงานและความร่วมมือกับองค์กรและนานาชาติต่อไป
นอกจากนี้ยังเป็นการสร้างและขยายโอกาสในการกระตุ้นเศรษฐกิจให้กับประเทศภายหลังสถานการณ์การแพร่ระบาดของโควิด -19 โดยจากข้อมูลสถิติในการจัดการประชุมที่ผ่านมา ในการประชุมฯครั้งที่ 40-43 มีผู้เข้าร่วมประชุมครั้งละไม่ต่ำกว่า 2,300 คน ซึ่งจะช่วยกระตุ้นเศรษฐกิจในด้านต่างๆที่เกี่ยวข้องกับการต้อนรับผู้มาเยือน และมีเม็ดเงินหมุนเวียนจากการใช้จ่ายในด้านต่างๆทั้งในการเดินทาง ที่พัก การท่องเที่ยว และค่าใช้จ่ายทั่วไป
วันพฤหัสบดีที่ 16 ธันวาคม 2564
รณรงค์ “สวมหมวก ใส่แมส ไม่เมา” ลดบาดเจ็บ – เสียชีวิต จากอุบัติเหตุช่วงเทศกาลปีใหม่ 2565
.....
คณะกรรมการนโยบายเครื่องดื่มแอลกอฮอล์แห่งชาติ กำหนดแนวทางการควบคุมเครื่องดื่มแอลกอฮอล์ช่วงเทศกาลปีใหม่ 2565 รณรงค์ “ขับไม่ดื่ม ดื่มไม่ขับ” ภายใต้คำขวัญ 3 ม “สวมหมวก ใส่แมส ไม่เมา”
.
เน้นผู้ขับขี่ยานยนต์ทุกประเภท โดยเฉพาะกลุ่มผู้ขับขี่รถจักรยานยนต์ เยาวชนที่มีอายุไม่เกิน 20 ปี รวมถึงควบคุมการจำหน่ายให้กับเยาวชนที่มีอายุไม่เกิน 20 ปี ห้ามมีโปรโมชั่นและการโฆษณาในสื่อทุกประเภท จำหน่ายตามเวลาและสถานที่ และเปิด - ปิด ตามเวลาที่กฎหมายกำหนด
.
นอกจากนี้ ยังเพิ่มมาตรการที่เข้มข้นขึ้น เพื่อลดปัญหาอุบัติเหตุทางถนน ได้แก่
• เพิ่มมาตรการทดสอบผู้ขับขี่ที่สงสัยดื่มแอลกอฮอล์ที่ด่านชุมชน คัดกรอง และรายงานข้อมูลผ่านระบบ E-Report ของศูนย์อำนวยการความปลอดภัยทางถนน
• ส่งต่อผู้กระทำความผิดฐานเมาแล้วขับทุกรายที่ยินยอมเข้าสู่กระบวนการบำบัดรักษาที่สถานพยาบาลในสังกัดกระทรวงสาธารณสุข
• ร่วมมือกับสำนักงานตำรวจแห่งชาติตั้งจุดตรวจวัดแอลกอฮอล์และสนับสนุนด่านชุมชน สุ่มตรวจสถานบริการ และบริเวณที่จัดงานเทศกาล
#ไทยคู่ฟ้า#ร่วมต้านโควิด19
-------------------
วันอังคารที่ 30 พฤศจิกายน 2564
​โฆษกรัฐบาลเผยนายกฯ สั่งผลักดันการท่องเที่ยว Wellness Tourism และ Medical Tourism
รองรับการท่องเที่ยวในยุคโควิด-19
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่าหนึ่งในแนวนโยบายของรัฐบาลภายใต้การกำกับดูแลของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อฟื้นฟูเศรษฐกิจและสังคมจากสถานการณ์การแพร่ระบาดของโควิด-19 คือ การส่งเสริมภาคการท่องเที่ยว โดยสั่งการให้ต้องดำเนินควบคู่ไปกับการปรับกลยุทธ์ของภาคการท่องเที่ยว เพื่อให้สอดรับกับความปลอดภัยทางมาตรการสาธารณสุข การลดลงของจำนวนนักท่องเที่ยวที่เดินทางเข้ามาประเทศไทย และความต้องการของนักท่องเที่ยวที่มีศักยภาพ
โดยการท่องเที่ยวแห่งประเทศไทย (ททท.) รับลูกจากการสั่งการของนายกรัฐมนตรี ได้เตรียมส่งเสริมและการขยายการท่องเที่ยวในรูปแบบ Medical Tourism (การท่องเที่ยวเชิงการแพทย์) และ Wellness Tourism (การท่องเที่ยวเชิงส่งเสริมสุขภาพ) เพื่อเป็นการปรับกลยุทธ์การท่องเที่ยวในปี 2565 ให้สอดรับกับสถานการณ์ในปัจจุบัน จากที่ให้ความสำคัญกับปริมาณนักท่องเที่ยวเป็นหลัก เปลี่ยนมาให้ความสำคัญกับการท่องเที่ยวที่สร้างมูลค่าสูง หรือมีค่าใช้จ่ายต่อหัวของนักท่องเที่ยวที่สูงแทน อาทิ การท่องเที่ยวในรูปแบบ Medical Tourism และ Wellness Tourism ที่มีค่าใช้จ่ายต่อหัวอยู่ที่ 80,000-120,000 บาท รวมถึงให้ความสำคัญกับคุณภาพของการท่องเที่ยวที่จะช่วยสร้างมูลค่าเพิ่ม (Value added) ให้กับสินค้าและบริการ ในขณะเดียวกัน กระทรวงสาธารณสุขพร้อมตอบรับเตรียมดำเนินการคู่ขนานตาม “ยุทธศาสตร์การพัฒนาประเทศไทยให้เป็นศูนย์กลางสุขภาพนานาชาติ (Medial Hub) พ.ศ. 2560-2569” สนับสนุนการใช้สมุนไพรไทย เพื่อประโยชน์ในการส่งเสริมสุขภาพ (Wellness) ให้กับนักท่องเที่ยวให้ได้รับความผ่อนคลายจากผลิตภัณฑ์สมุนไพรไทยในแต่ละท้องถิ่น อาทิ บริการนวดไทยเพื่อสุขภาพ ซึ่งยังช่วยสร้างรายได้ให้กับชุมชนในพื้นที่การท่องเที่ยวต่างๆ ด้วย
โฆษกประจำสำนักนายกรัฐมนตรี กล่าวว่า “นายกรัฐมนตรีรับทราบความคืบหน้าจากการสั่งการให้แนวนโยบายและขอบคุณทุกหน่วยงานที่ช่วยดำเนินการตามแนวทางที่ได้สั่งการไป รวมทั้งนายกฯ ต้องการบรรเทาผลกระทบที่พี่น้องประชาชนในภาคการท่องเที่ยวได้รับ พร้อมยืนยันรัฐบาลจะแก้ไขปัญหาและวางแผนเพื่อรับมือกับความเปลี่ยนแปลงใหม่ๆ ที่อาจเกิดขึ้นอย่างเต็มที่ ทั้งนี้ เชื่อมั่นว่ากลยุทธ์ด้านการท่องเที่ยวนี้ จะดึงศักยภาพด้านการท่องเที่ยวของไทยต่อยอดให้เกิดเป็นการท่องเที่ยวที่สร้างคุณค่า นักท่องเที่ยวจะพบกับประสบการณ์ที่น่าประทับใจจากการท่องเที่ยวในประเทศไทย และสามารถสร้างรายได้กระตุ้นกิจกรรมทางเศรษฐกิจได้อีกมากอย่างแน่นอน”
วันจันทร์ที่ 5 กรกฎาคม 2564
เคาะขยายเวลาตรึงราคา LPG ต่ออีก 3 เดือน
....
จากสถานการณ์การแพร่ระบาดของโรคโควิด-19 ที่ส่งผลกระทบต่อการดำรงชีพของประชาชน และสถานการณ์ราคาก๊าซปิโตรเลียมเหลว (LPG) ในตลาดโลกมีแนวโน้มปรับตัวสูงขึ้น
.
ดังนั้น เพื่อช่วยบรรเทาภาระค่าครองชีพของประชาชน คณะกรรมการบริหารนโยบายพลังงาน หรือ กบง. จึงมีมติเห็นชอบขยายเวลาคงราคาก๊าซ LPG ภาคครัวเรือน ออกไปอีก 3 เดือน (จากเดิมสิ้นสุดเดือนมิ.ย. 64) โดยตรึงราคาขายส่งหน้าโรงกลั่น LPG หรือคงราคาขายปลีกอยู่ที่ 318 บาท/ถัง 15 กิโลกรัม มีผลตั้งแต่ 1 ก.ค. – 30 ก.ย. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 22 กุมภาพันธ์ 2565
"สำนักงานปลัดกระทรวงกลาโหม จับมือองค์กรพันธมิตร ตั้งบูธขายสินค้า อาหารราคาถูก รวมร้านเด็ดกว่า 80 ร้านค้า"
โดยจำหน่ายสินค้าหลากหลายประเภท คุณภาพดี แต่ราคาถูก
อาทิ อาหารทะเล สินค้าออแกนิคเกษตรอินทรีย์ ขนมโอท็อปสดใหม่ ขนมจีนน้ำยาแกงใต้แท้ๆ รสเข้มข้น ส้มโอ ทุเรียน ขนมโตเกียวยักษ์ พิซซ่าทอด แม่ลาปลาสลิด ลูกชิ้นหมูไฮโซ และยังมีเครื่องดื่มอร่อยๆให้เลือกซื้อกันเพื่อเติมความสดชื่น ไม่ว่าจะเป็น น้ำตาลสดเตาถ่าน มะพร้าวน้ำหอม น้ำสตอเบอรี่ปั่น ชา กาแฟรสกลมกล่อมจากร้านมังกรบิน นอกจากนี้ยังมีของใช้เกรดพรีเมี่ยมในราคาเบาๆขาย ไม่ว่าจะเป็นกระเป๋า ของใช้ในครัวเรือน วัดสายตาประกอบแว่น และยังมีธนาคารออมสิน ธนาคารทีทีบีธนชาติที่มาเปิดบูธให้ทำธุรกรรมทางการเงินอีกด้วย
โดยงานจะจัดขึ้นระหว่างวันที่ 21 - 25 ก.พ.นี้ ตั้งแต่เวลา 10.00 - 21.00 น. ณ ถนนหลักเมือง - ถนนราชินี - ตลาดน้ำคลองคูเมืองเดิม อย่าพลาดกันนะคะ!!
วันพุธที่ 9 กุมภาพันธ์ 2565
โฆษกรัฐบาลเผย นายกฯ ห่วงใยสุขภาพจิตประชาชน กำชับส่วนราชการลงพื้นที่ดูแลให้คำปรึกษาอย่างใกล้ชิด ฝากประชาชนดูแลสุขภาพจิตตนเองและคนรอบข้าง เปิดใจรับฟังซึ่งกันและกัน
โฆษกรัฐบาลเผย นายกฯ ห่วงใยสุขภาพจิตประชาชน กำชับส่วนราชการลงพื้นที่ดูแลให้คำปรึกษาอย่างใกล้ชิด ฝากประชาชนดูแลสุขภาพจิตตนเองและคนรอบข้าง เปิดใจรับฟังซึ่งกันและกัน สร้างสังคมแห่งความเห็นอกเห็นใจ
วันที่ 9 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่าจากสถานการณ์การแพร่ระบาดของโรคติดต่อเชื้อไวรัสโคโรนา 2019 (โควิด-19) ประกอบกับปัญหาเศรษฐกิจในขณะนี้ อาจทำให้บางคน เกิดความเครียด วิตกกังวล ส่งผลกระทบต่อสุขภาพจิต พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยต่อสุขภาพจิตของประชาชน สั่งการส่วนราชการ หน่วยงานลงพื้นที่ ติดตามรับฟังปัญหา ให้คำปรึกษา พร้อมให้การช่วยเหลืออย่างใกล้ชิด ขณะเดียวกันก็ขอให้ประชาชนทุกคนดูแลสุขภาพจิตของตัวเอง รวมถึงคนรอบข้างและครอบครัว เปิดใจรับฟังซึ่งกันและกัน สร้างสังคมแห่งความเห็นอกเห็นใจ ร่วมมือฝ่าวิกฤตครั้งนี้ไปด้วยกัน
โฆษกประจำสำนักนายกรัฐมนตรีกล่าวว่า รัฐบาลมีความตั้งใจที่จะแก้ไขปัญหาต่าง ๆ เพื่อบรรเทาความเดือดร้อนของประชาชน ตลอดระยะเวลาที่ได้รับผลกระทบจากการแพร่ระบาดของโรคโควิด-19 รัฐบาลได้ดำเนินมาตรการ พร้อมจัดสรรงบประมาณแก้ไขปัญหาในเรื่องดังกล่าวอย่างเร่งด่วน แต่ยังมีการแพร่ระบาดของโรคโควิด-19 เกิดขึ้นอย่างต่อเนื่อง ซึ่งทั่วโลกได้รับผลกระทบเหมือนกัน รัฐบาลเข้าใจถึงปัญหาและความเดือดร้อนของประชาชน พยายามทำทุกอย่างอย่างเต็มที่เพื่อประชาชน
“ไม่ว่าปัญหาจะมีมากแค่ไหน ถ้าทุกคนร่วมมือร่วมใจ ก็จะสามารถผ่านพ้นปัญหาไปได้ ยืนยันรัฐบาลจะไม่ทอดทิ้งประชาชน หากมีปัญหา มีความกังวลใจ หรือความเครียด สามารถขอรับการปรึกษาทางช่องทางสายด่วนสุขภาพจิต 1323 หรือ fb: 1323 รวมถึงหน่วยงานราชการ และผู้นำชุมชนในท้องถิ่น ที่สำคัญขอให้มีสติ เตือนตนเอง รู้จักตนเอง พิจารณาตนเองว่ามีความคิด อารมณ์ความรู้สึกอย่างไร หมั่นหากิจกรรมผ่อนคลาย ฝึกการผ่อนคลายตนเอง” โฆษกประจำสำนักนายกรัฐมนตรีกล่าว
วันอังคารที่ 29 มีนาคม 2565
ลงนามแล้ว! MOU แรงงานไทย – ซาอุดีฯ เพิ่มโอกาส สร้างงาน พร้อมคุ้มครองแรงงานไทย
.....
จากความมุ่งมั่นในการฟื้นความสัมพันธ์กับประเทศซาอุดีอาระเบียของรัฐบาล และการเดินทางเยือนซาอุดีอาระเบียอย่างเป็นทางการของนายกรัฐมนตรี เมื่อวันที่ 25 - 26 ม.ค. 65 ล่าสุดเกิดผลสำเร็จเป็นรูปธรรมแล้ว โดยกระทรวงแรงงานได้ลงนามในข้อตกลงความร่วมมือ (MOU) ด้านแรงงานร่วมกับกระทรวงทรัพยากรมนุษย์และการพัฒนาสังคมซาอุดีอาระเบีย จำนวน 2 ฉบับ ได้แก่
.
1.ความตกลงว่าด้วยการจัดหาแรงงานระหว่างกระทรวงแรงงานแห่งราชอาณาจักรไทยและกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย
2.ความตกลงว่าด้วยการจัดหาแรงงานในบ้านระหว่างกระทรวงแรงงานแห่งราชอาณาจักรไทยและกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย
.
ส่งผลให้มีการจัดหาแรงงานไทยไปทำงานในซาอุดีอาระเบียอย่างถูกกฎหมาย ได้รับความคุ้มครอง มีสัญญาจ้างงานที่เป็นธรรม ได้รับค่าจ้าง สวัสดิการ และสิทธิประโยชน์ตามกฎหมาย เพิ่มโอกาสให้แรงงานไทย ทั้งด้านรายได้และการพัฒนาทักษะ ซึ่งเป็นผลดีกับประเทศและคนไทยอีกหลายด้านในอนาคต
#ไทยคู่ฟ้า#ร่วมต้านโควิด19
-------------------
วันจันทร์ที่ 1 พฤศจิกายน 2564
​นายกฯ ขอบคุณทุกหน่วยงานดูแลความเรียบร้อยในวันแรกของการเปิดเทอม สังกัด สพฐ.เปิด 1.2 หมื่นแห่งจาก 3.5 หมื่นโรง
​นายกฯ ขอบคุณทุกหน่วยงานดูแลความเรียบร้อยในวันแรกของการเปิดเทอม สังกัด สพฐ.เปิด 1.2 หมื่นแห่งจาก 3.5 หมื่นโรง ขณะที่ สธ. ติดตามการขึ้นทะเบียนวัคซีนไฟเซอร์สำหรับเด็ก 5-11ปี  ในไทย พร้อมศึกษาผลสัมฤทธ์การฉีดไฟเซอร์เด็กเล็กในสหรัฐฯ เพื่อความปลอดภัยสูงสุด
นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีขอบคุณทุกหน่วยงานที่เกี่ยวข้องดูแลความเรียบร้อย อำนวยความสะดวกในการเปิดภาคเรียนตามมาตรการทางสาธารณสุขเพื่อควบคุมการแพร่ระบาดของโรคโควิด – 19 เป็นไปด้วยความเรียบร้อยโดยวันนี้ (วันที่ 1 พฤศจิกายน 2564) เป็นวันแรกของเปิดภาคเรียนของโรงเรียนหรือสถานศึกษาหลายแห่งทั่วประเทศในรูปแบบ On-Site หรือผสมระหว่างรูปแบบ On-Site กับรูปแบบอื่น ๆ ประจำปีการศึกษา 2/2564 ซึ่งทางกระทรวงศึกษาธิการรายงานว่า มีโรงเรียนสังกัด สพฐ.แจ้งเปิด 12,000 แห่ง จากทั้งหมด 35,000 แห่ง และจะมีการทยอยเปิดเรียนมากขึ้นตามความพร้อมของจังหวัดและสถานศึกษาในวันที่ 15 พฤศจิกายน โดยทางกระทรวงฯ ไม่เน้นว่าจะต้องเปิดเรียนได้จำนวนกี่แห่ง แต่ให้ความสำคัญกับความพร้อมตามมาตรการความปลอดภัยเป็นหลัก คือ การปฏิบัติตาม7 มาตรการเข้มเปิดโรงเรียน ไป-กลับ คือ 1) ประเมินความพร้อมเปิดเรียนผ่าน Thai Stop COVID Plus (TSC)+ และรายงานการติดตามการประเมินผลผ่าน MOECOVID 2) จัดกิจกรรมรูปแบบ Small Bubble 3) จัดระบบให้บริการอาหารตามหลักสุขาภิบาลอาหารและหลักโภชนาการ 4) ด้านอนามัยสิ่งแวดล้อม ตามเกณฑ์มาตรฐาน ได้แก่ การระบายอากาศภายในอาคาร การทำความสะอาดคุณภาพน้ำอุปโภคบริโภค และ การจัดการขยะ 5)จัด School Isolation แผนเผชิญเหตุ และมีการซักซ้อม 6)ควบคุมดูแลการเดินทางจากบ้านไปโรงเรียน (Seal Route) กรณีรถรับ-ส่งนักเรียน รถส่วนบุคคล และรถสาธารณะและ 7) จัดให้มี School Pass สำหรับนักเรียน ครู และบุคลากรในสถานศึกษา ข้อกำหนด 6 มาตรการหลัก (DMHT-RC) ประกอบด้วย 1) Distancing เว้นระยะห่าง 2) Mask wearing สวมหน้ากาก 3) Hand washing ล้างมือ 4) Testing คัดกรองวัดไข้ 5)Reducing ลดการแออัด 6) Cleaning ทำความสะอาด รวมถึง ข้อกำหนด 6 มาตรการเสริม (SSET-CQ) ระกอบด้วย 1) Self-care ดูแลตนเอง 2) Spoon ใช้ช้อนกลางส่วนตัว 3) Eating กินอาหารปรุงสุกใหม่ 4) Track ลงทะเบียนเข้าออกโรงเรียน 5) Check สำรวจตรวจสอบ และ 6) Quarantine กักกันตัวเอง
รองโฆษกประจำสำนักนายกรัฐมนตรี ยังเปิดเผยข้อมูลการฉีดวัคซีนให้แก่นักเรียนอายุ 12 ปีขึ้นไปนั้น ล่าสุดมีผู้ประสงค์ฉีดวัคซีนจำนวน 3.8 ล้านคน ฉีดวัคซีนแล้ว 2.8 ล้านคน แบ่งเป็นเข็มที่1 และเข็มที่2 จำนวน 2.43 ล้านคน และ 3.88 แสนคน ตามลำดับ ขณะเดียวกัน นายสาธิต ปิตุเตชะ รัฐมนตรีช่วยว่าการกระทรวงสาธารณสุขได้มอบหมายให้องค์การอาหารและยา (อย.) แจ้งบริษัทไฟเซอร์ประเทศไทยให้ทำการขึ้นทะเบียนวัคซีนสำหรับเด็กอายุ 5-11 ปี โดยเร่งด่วน หลังจากที่องค์การอาหารและยาของทางสหรัฐอนุมัติให้ ไฟเซอร์เป็นวัคซีนสำหรับฉีดเด็กอายุ 5-11 ปี ซึ่งอาจจะเริ่มฉีดกลุ่มเด็กดังกล่าวที่สหรัฐ ซึ่งระหว่างรอการขึ้นทะเบียนของบริษัทไฟเซอร์ประเทศไทยนี้ กระทรวงสาธารณสุขจะติดตามข้อมูลอาการข้างเคียงและประสิทธิภาพการฉีดวัคซีนไฟเซอร์ในเด็กวัย 5-11 ในประเทศสหรัฐอเมริกาและประเทศอื่น ๆ ไปพร้อมกัน เพื่อความปลอดภัยที่สุดของเด็กไทย
.......................................
วันพฤหัสบดีที่ 24 กุมภาพันธ์ 2565
กรมทางหลวง ดำเนินการคืนค่าปรับ 10 เท่า ผู้ที่ใช้งานระบบ M-FLOW ทุกราย และชะลอการปรับเงิน
ตั้งแต่วันที่ 24 ก.พ. 65 - 31 มี.ค. 65
นายศักดิ์สยาม ชิดชอบ รัฐมนตรีว่าการกระทรวงคมนาคม รับทราบปัญหาผลกระทบที่เกิดขึ้นกับประชาชน ที่ต้องเสียเงินค่าปรับ 10 เท่า กรณีที่จ่ายเงินค่าผ่านทางเกิน 2 วัน ในการใช้ช่องทาง ระบบ M-FLOW ที่ด่านธัญบุรี และด่านทับช้าง บนมอเตอร์เวย์หมายเลข 9 วงแหวนรอบนอกด้านตะวันออก (บางปะอิน - บางพลี) ตั้งแต่วันที่ 15 กุมภาพันธ์ 2565 จึงได้สั่งการให้กรมทางหลวงดำเนินการ ดังนี้
1. ให้กรมทางหลวง ชะลอการเรียกเก็บเงินค่าปรับ 10 เท่า สำหรับผู้ที่ไม่ได้สมัครเข้าเป็นสมาชิกใช้งานระบบ
M-FLOW ที่ชำระค่าธรรมเนียมผ่านทางหลังจากที่เข้ามาใช้งานในระยะเวลา 1 สัปดาห์ ทั้งนี้
เริ่มตั้งแต่วันที่ 24 กุมภาพันธ์ 2565 จนถึง 31 มีนาคม 2565
2. สำหรับผู้ที่ชำระค่าธรรมเนียมผ่านทาง และถูกปรับไปก่อนหน้านี้ ให้กรมทางหลวงคืนเงินค่าปรับให้ทุกราย
3. ให้กรมทางหลวงแก้ไขปัญหาที่เกิดขึ้น ที่ส่งผลกระทบเกิดความเดือดร้อน และความไม่สะดวก กับประชาชนผู้ใช้ทาง และประชาสัมพันธ์ให้เกิดการรับรู้การใช้งานระบบ M-FLOW มากขึ้นในทุกช่องทาง
กรมทางหลวง กระทรวงคมนาคม ขอเชิญชวนให้ผู้ใช้ทางสมัครลงทะเบียนเป็นสมาชิกระบบ M-FLOW ผ่านทาง Line OA โดยเพิ่มเพื่อนในไลน์ @mflowthai แล้วกดเลือกช่องสมัครเป็นสมาชิก โดยจ่ายเงินผ่านบัตรเครดิต ซึ่งวิธีนี้สามารถสมัครได้อย่างสะดวกรวดเร็ว ใช้เวลาไม่เกิน 2 นาที เท่านั้น ไม่มีเอกสารที่ยุ่งยาก และสมาชิกจะได้รับทราบข้อมูลข่าวสาร ส่วนลด และโปรโมชันต่าง ๆ ผ่านทาง Line OA นี้ หากสงสัยหรือต้องการสอบถามข้อมูลเพิ่มเติมได้ที่ Call Center โทร. 1586 กด 1